stanford-oval/wikipedia huggingface dataset:
Allan Warren
Aiheesta muualla

Kuvia tai muita tiedostoja aiheesta Allan Warren Wikimedia Commonsissa
Kotisivut Alan Warren. (englanniksi)
Taitoluistelu talviuniversiadeissa 1970

Taitoluistelu vuoden 1970 talviuniversiadeissa kilpailtiin 3.–5. huhtikuuta Helsingissä Helsingin jäähallissa.
Miesten yksinluistelu

| Kultaa | Pisteet /  sijaluku | Hopeaa | Pisteet /  sijaluku | Pronssia | Pisteet /  sijaluku |
| --- | --- | --- | --- | --- | --- |
|  Ondrej Nepela | 1210,6 / 6 |  Sergei Tshetveruhin | 1196,6/9 |  Sergei Volkov | 1154,2 / 16 |

Suomen Ilkka Varhee sijoittui 12:nneksi pistein 864,7 / 60.
Naisten yksinluistelu

| Kultaa | Pisteet /  sijaluku | Hopeaa | Pisteet /  sijaluku | Pronssia | Pisteet /  sijaluku |
| --- | --- | --- | --- | --- | --- |
|  Zsuzsa Almássy | 1195,6 / 5 |  Jennie Walch | 1152,1 / 18 |  Keiko Miyagawa | 1039,1 / 15 |

Suomen Anna-Maija Kivimäki sijoittui 4:nneksi pistein 964,20 / 20.
Pariluistelu

| Kultaa | Pisteet /  sijaluku | Hopeaa | Pisteet /  sijaluku | Pronssia | Pisteet /  sijaluku |
| --- | --- | --- | --- | --- | --- |
|  Ludmila Smirnova Andrei Suraikin | 230,3 / 7 |  Galina Karelina Georgi Proskurin | 229,6 / 8 |  Eveline Scharf Wilhelm Bietak | 215,9 / 15 |
Jäätanssi

| Kultaa | Pisteet /  sijaluku | Hopeaa | Pisteet /  sijaluku | Pronssia | Pisteet /  sijaluku |
| --- | --- | --- | --- | --- | --- |
|  Diana Skotnická Martin Skotnický | 257,9 / 9 |  Svetlana Bakina Boris Rublev | 244,6 / 18 | - | - |
Allan Woodman

| Allan Woodman |
| --- | --- |

Henkilötiedot
Syntynyt: 11. maaliskuuta 1899 Winnipeg
Kuollut: 17. huhtikuuta 1963 (64 vuotta) Winnipeg
Kansalaisuus:   Kanada
Jääkiekkoilija
Maila:  vasen
Pituus:  179 cm
Paino:  75 kg
Aik. seurat:  Winnipeg Falcons   Selkirk Fishermen
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Antwerpen 1920 |  |  |
Allan Charles ”Hugh” Woodman (11. maaliskuuta 1899 – 17. huhtikuuta 1963) oli kanadalainen jääkiekkoilija, joka edusti maataan kesäolympialaisissa 1920 Winnipeg Falconsin joukkueessa, joka voitti kultaa. Woodman voitti Memorial Cupin vuonna 1919. Kanadan miesten jääkiekon amatöörimestaruuden Allan Cupin hän voitti Winnipeg Falconsin joukkueessa seuraavana vuonna. Mestarijoukkue valittiin edustamaan Kanadaa olympialaisiin. Woodman teki olympialaisissa yhden maalin.
Aiheesta muualla

Allan Woodman Eurohockey.com. (englanniksi)
Allan Woodman Elite Prospects. Everysport Media Group AB. (englanniksi)
Argáka

| Argáka Αργάκα |
| --- | --- |
 Argáka
 Koordinaatit: 35°03′57″N, 32°29′21″E 
Valtio:   Kypros
Alue:  Páfos
Hallinto:  
 – Asutustyyppi:  kylä ja kyläyhdyskunta
Korkeus:  90 m
Väkiluku (2011):  1 078
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Argáka (kreik. Αργάκα) on kylä ja kyläyhdyskunta (koinótita) Páfoksen alueella Kyproksen tasavallassa Kyproksen saarella. Sen väkiluku on 1 078 (2011).
Argákan kylä sijaitsee lähellä Kyproksen luoteisrannikkoa, noin kahdeksan kilometriä koilliseen Póli Chrysochoún kylästä. Kylä jakautuu kahteen osaan, jotka ovat vanhempi yläkylä eli Páno Argáka (Πάνω Αργάκα) ja alakylä eli Káto Argáka (Κάτω Αργάκα).
Susanna Leinonen

| Susanna Leinonen> Henkilötiedot |
| --- | --- |
Koko nimi:  Susanna Tuulikki Leinonen
Syntynyt: 7. helmikuuta 1972 (ikä 52) Tampere
Kansalaisuus:  Suomi
Ammatti:  tanssija ja koreografi
Käsikirjoittaja
Alma mater:  Turun konservatorio, Teatterikorkeakoulun tanssitaiteen laitos
Palkinnot
 Kaapelipalkinto (2001)  Pro Dance -palkinto (2003)  Suomi-palkinto (2004)  Tanssiteko-palkinto (2004)  Helsingin kulttuuripalkinto (2012) 
Aiheesta muualla
Viralliset kotisivut
Susanna Tuulikki Leinonen (s. 7. helmikuuta 1972 Tampere) on suomalainen tanssija ja koreografi. Hänen tanssinsa edustaa liikkeen virtaavuuteen perustuvaa modernia nykytanssia, joka kuitenkin hyödyntää liikesanastossaan myös klassista balettia.
Opiskelu

Leinonen valmistui Turun konservatorion tanssilinjalta vuonna 1996 ja Teatterikorkeakoulun tanssitaiteen laitokselta tanssitaiteen maisteriksi vuonna 2000. Hänen esikoiskoreografiansa Ei kukaan, vain ystäväsi (2000) sai innostuneen vastaanoton kansainvälisen Bagnolet-koreografiakilpailun Suomen katselmuksessa. Sittemmin teos on esitetty useilla kansainvälisillä festivaaleilla Englannissa, Irlannissa, Ranskassa, Portugalissa, Tanskassa ja Japanissa.
Ura

Leinonen oli jo opiskeluaikanaan 1994–1995 kiinnitettynä Viron kansallisbalettiin, jossa hän esiintyi muun muassa balettiteoksissa Don Quijote, Pähkinänsärkijä, Giselle ja Joutsenlampi. Viime vuosina hän on työskennellyt oman ryhmänsä kanssa ja pyörittänyt Susanna Leinonen Companya, toiminut freelance-taiteilijana ja työskennellyt huomattavan kansainvälisesti. Leinonen esiintyy useimmissa omissa tanssiteoksissaan itsekin tanssijana. Hänen tanssinsa edustaa liikkeen virtaavuuteen perustuvaa modernia nykytanssia, joka kuitenkin hyödyntää liikesanastossaan myös klassista balettia. Teoksille on muodostunut tyypilliseksi surrealistinen ja aistikas, osittain myös utuinen ja hyvin tiivis tunnelma.
Oman ryhmänsä lisäksi Leinonen on työskennellyt koreografina myös suurille baletti- ja nykytanssitaloille, kuten Suomen Kansallisbaletille, Ruotsin kuninkaalliselle baletille, sekä Dansk Danseteaterille. Susanna Leinosen teoksia on esitetty 25 maassa.
Susanna Leinosen teokset

Ei kukaan, vain ystäväsi (2000)
Babolat (2001)
Indigo (2002)
Suo tihkua vihreä tammi (2003)
Häiritty hiljaisuus (2004)
Chinese Objects (2005)
Kaira (2006)
Grain (2008)
fragile | entity (2008)
And the Line Begins to Blur (2009)
Sokea mieli (2011)
Romeo & Julia (2012)
Touch of Gravity (2014)
SEE | OBEY (2015)
Dreams of Replay (2017)
Kenttä (2018)
Nasty (2018)
TOXIC (2020)
BODY (2021)
JUURET (2022)
Palkinnot ja tunnustukset

Kaapelipalkinto (2001)
Pro Dance -palkinto (2003)
Suomi-palkinto (2004)
Tanssiteko-palkinto (2004)
Valtion kolmevuotinen taiteilija-apuraha (2005)
Valtion viisivuotinen taiteilija-apuraha (2008)
Ehdokkuus Prix Benois de la Danse -kilpailun koreografisarjassa (2010)
Helsingin kulttuuripalkinto (2012)
Valtion viisivuotinen taiteilija-apuraha (2014)
Aiheesta muualla

Aromaa, Jonni: Susanna Leinonen ei osaa vieläkään hellittää, vaikka hän meinasi jo kerran kuolla Yle Uutiset.  9.9.2018. Viitattu 8.3.2021.
Rosvall, Minna: Turun viimeisillä tanssinopiskelijoilla on kysyntää Yle Uutiset.  4.5.2015. Viitattu 8.3.2021.
Tuominen-Halomo, Anneli: Sosiaalisen median hullu maailma – Susanna Leinonen Companyn TOXIC kritisoi somea tanssien Länsiväylä.  26.10.2020. Viitattu 8.3.2021.
Hakutulokset: Susanna Leinonen Dance Info Finland – Tanssin tiedostuskeskus. Viitattu 8.3.2021.
Artemio Franchi

Artemio Franchi vuonna 1979.
Artemio Franchi (8. tammikuuta 1922 Firenze – 12. elokuuta 1983 Siena) oli italialainen jalkapallovaikuttaja.
Franchi toimi aktiivisesti kansainvälisissä jalkapallojärjestöissä. Hän oli UEFA:n puheenjohtaja vuosina 1972–1983 ja FIFA:n varapuheenjohtaja vuosina 1974–1983. Franchi oli myös Italian jalkapalloliiton puheenjohtajana kahdesti (1967–1976, 1978–1980) ja sitä ennen hän toimi muun muassa Fiorentinan puheenjohtajana.
Artemio Franchi kuoli auto-onnettomuudessa Toscanassa 12. elokuuta 1983. Franchin mukaan on nimetty sekä Fiorentinan että Sienan kotistadion. Hänen mukaansa oli nimetty myös Artemio Franchi Trophy. Italian viranomaiset löysivät useisiin terroritekoihin kuten Bolognan pommi-iskuun ja muihin vakaviin rikoksiin yhdistetyn vaikutusvaltaisen Propaganda Due -salaseuran johtaja Licio Gellilta vuonna 1981 myös Artemio Franchin sisältäneen luettelon järjestön jäsenistä.
Test Drive (videopeli)

| Test Drive |
| --- | --- |

Kehittäjä:  Distinctive Software
Julkaisija:  Accolade
Suunnittelija:  Brad Gour Don Mattrick
Säveltäjä:  Patrick Payne Rick Millson
Pelisarja:  Test Drive
Julkaistu:  1987
Lajityyppi:  ajopeli
Pelimuoto:  yksinpeli
Alusta:  Amiga, Apple II, Atari ST, Commodore 64, DOS, NEC PC-9801
Jakelumuoto:  Levyke
Lisää peliartikkeleitaVideopelien teemasivulla
Infobox OK   : 
Test Drive on Distinctive Softwaren kehittämä ja Accoladen julkaisema ajopeli. Peli julkaistiin Amiga, Amstrad CPC, Apple II, Atari ST, Commodore 64 ja DOSille vuonna 1987. Peli on Test Drive -sarjan ensimmäinen peli.
Pelaaminen

Pelin tavoitteena on ajaa vuoristoinen reitti mahdollisimman nopeasti, jonka mukaan saa pisteitä. Pelaajan on väistettävä muita tiellä liikkuvia autoja ja varottava rotkoon tai vuorenseinämään ajamista.
Pelissä autoa ohjataan joystickilla tai näppäimistöllä. Tiellä olevat öljyläikät sotkevat tuulilasin ja kuopat vaikuttavat ajamiseen. Liikennevalvonnan kohdalla pelaaja voi hidastaa, jossa menettää pisteitä, tai yrittää ajaa pakoon.
Pelaaja valitsee viidestä eri superautosta:
Lamborghini Countach
Ferrari Testarossa
Lotus Esprit Turbo
Porsche 911 Turbo (930)
Chevrolet Corvette (C4)
Vastaanotto

Pelin Amiga-versio on saanut Commodore User -lehden arvostelussa arvosanaksi 7/10.
Aiheesta muualla

Test Drive MobyGamesissa (englanniksi)
Test Drive Hall of Light -sivustolla (englanniksi)
Arham

| Arham |
| --- | --- |
 Arham
 Koordinaatit: 16°22′45″N, 3°22′28″W 
Valtio:  Mali
Alue:  Timbuktun alue
Piiri:  Dirén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  97 km²
Väkiluku (2009):  3 100
Infobox OKVirheellinen NIMI-arvo: 
Arham on maalaiskunta ja sen keskuskylä Timbuktun alueen Dirén piirissä Malissa. Se sijaitsee Nigerjoen rannalla 15 kilometriä Diréstä pohjoiseen. Kunnassa on 3 100 asukasta (vuonna 2009).
Arhamin kunnan pinta-ala on arviolta 97 neliökilometriä. Se rajoittuu idässä Dirén piirin Bourem Sidi Amarin, etelässä Dirén ja lännessä Kondin sekä pohjoisessa pohjoisessa Goundamin piirin Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaa Nigerin haarajoki Kondi. Nigerjoen tulvat muodostavat tasangoille tulvajärviä.
Kuntaan kuuluu kolme kylää ja kaksi paimentolaisryhmää. Asukkaat ovat etupäässä songhaita ja tuaregeja. Lisäksi on fulbeja ja bozoja. Vallitseva uskonto on islam.
Paikallisia elinkeinoja ovat osittain keinokasteluun perustuva maanviljely, paimentolaisten harjoittama karjanhoito, kalastus, käsityöammatit ja kaupankäynti. Tärkeimmät viljelykasvit ovat riisi, vehnä, durra ja hirssi. Myyntiin kasvatetaan tupakkaa, sipulia, bataattia ja maniokkia. Kotieläimiä ovat naudat, vuohet, lampaat, aasit ja hevoset. Maatalous kärsii lisääntyneestä kuivuudesta.
Arhamista on kuivana kautena tieyhteydet Diréen, Bourem Sidi Amariin ja Douékiréen. Tulva-aikana ainoa liikenneväline on vene. Palveluihin kuuluvat alakoulu ja terveysasema.
Tammijärvi–Hauha

| Tammijärvi–Hauha |
| --- | --- |
 Tammijärvi vuonna 1997
Valtiot:  Suomi
Kunnat:  Luhanka
Koordinaatit:  61°51′38″N, 25°49′56″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Lasku-uomia:  Rajaoja, Varmajoki, Kurkioja
Laskujoki:  Tammijoki Päijänteeseen 
Järvinumero:  14.227.1.003
Mittaustietoja
Pinnankorkeus:  92,9 m  
Pituus:  6,3 km  7,3 km 
Leveys:  3,1 km  6,3 km 
Rantaviiva:  38,139 km  
Pinta-ala:  7,28289 km²  
Tilavuus:  0,0447493 km³  
Keskisyvyys:  6,14 m  
Suurin syvyys:  33,01 m  
Saaria:  27 
:  Keitaansaari, Pukkisaari, Vapunsaari, Korkeasaari
 fiTammijärvi–Hauha 
Tammijärvi–Hauha  on Keski-Suomessa Luhangalla Tammijärven kylässä sijaitseva järvi. Järvellä on yhdistelmänimi, sillä sen muodostuu kahdesta järvenosasta, joilla on omat nimensä.
Maantietoa

Järven pinta-ala on 728 hehtaaria eli 7,3 neliökilometriä, se on 6,3 kilometriä pitkä ja 3,1 kilometriä leveä. Se on länteen aukeavan puolikuun muotoinen järvi, jonka keskikohdilla sijaitsee vastakkaisten niemien kaventama 170 metriä leveä salmi. Salmen pohjoispuolella sijaitsee Hauha ja eteläpuolella Tammijärvi. Molempia järvenosia yhdistää toisiinsa 800 metriä pitkä salmi. Hauha on 5,1 kilometriä pitkä ja 2,4 kilometriä leveä, ja Tammijärvi on 2,7 kilometriä pitkä ja 1,3 kilometriä leveä. Järvelle näkyy selvänä maamerkkeinä 77 metriä korkea Hauhanmäki, joka alkaa kohota suoraan rannasta. Hauhan pohjoispäässä näkyy lännessä Vihtastenmäki, joka kohoaa 87 metriä vedenpinnan yläpuolelle.
Siinä on 27 saarta, joiden pinta-ala on 5,0 hehtaaria eli noin 0,7 prosenttia järven kokonaispinta-alasta. Saarista kolme sijaitsee Tammijärvessä ja loput Hauhassa. Saarista Tammijärven Keitaansaari on yli hehtaarin suuruinen, ja muista saarista 21 on yli aarin ja loput viisi ovat alle aarin kokoisia. Tammijärvessä on lisäksi pieni Sarkastensaari, salmessa Pukkisaari, Raatosaari ja Nippusaari, sekä Hauhassa Vapunsaari, Korkeasaari, Matalasaari, Pitkäsaari, Sääksensaari ja aivan pohjoispäässä Haapasaari. Muut saaret ovat kartoissa nimettömiä.
Järvi on luodattu ja siitä on julkaistu syvyyskartat. Järven tilavuus on 44,75 miljoonaa kuutiometriä eli 0,0448 kuutiokilometriä. Sen keskisyvyys on 6,1 metriä ja suurin syvyys on 33,0 metriä. Syvin kohta sijaitsee Hauhan eteläosassa, missä on kaksi yli 25 metriä syvää syvännettä . Hauhan pohjoispäässä on 18,3-metrinen syvänne ja Tammijärven syvin kohta on 11,5 metriä syvä. Järvialtaiden välisessä salmessa on noin 3,0 metriä syvää.
Järven rantaviivan pituus on 38,1 kilometriä, josta saarten rantaviivan yhteispituus on 4,1 kilometriä. Järven rannat ovat puoliksi metsämaata ja peltomaata. Pellot tulevat varsinkin järven eteläosissa rantaan asti. Siellä sijaitsee etelärannalla Tammijärven kylä, salmessa Salmelankylä ja Hauhan pohjoispäässä Hauhanpohjan ja Haapakorven kulmakunnat. Tammijärven läpi kulkee seututie 610, josta haarautuu pohjoiseen järven itärantoja seuraava Hauhanpohjaan kulkeva kylätie ja Salmenkylän päättyvä toinen kylätie. Haapakorpeen tulee Nokkospohjasta tie. Luhangan kuntaraja kiertää järven takia sitä pohjoisessa Jyväskylän Korpilahtea ja Joutsaa vasten. Tammijärvellä on uimaranta.
Luontoarvoja

Hauhanmäen länsirinteet on rauhoitettu luonnonsuojelualueeksi, joka ulottuu rantaan saakka. Rinteessä sijaitsee rauhoitettu erittäin arvokas lehmusmetsikkö, jossa esiintyy harvinaisia ja uhanalaisia kasvi- ja hyönteislajeja. Lisäksi Hauhanmäen pohjoispuolella Hauhanlammella on vuorijalavaa.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) järvi kuuluu. Järven vedenpinnan korkeus on 92,9 metriä mpy. Järveen on johdettu joitakin metsäojia, mutta koska se sijaitsee valuma-alueensa reunalla, ojia on harvassa. Merkittäviä ojia on muutama. Hauhan pohjoispäähän laskee Housuoja, jota myös Herajärvi käyttää. Ojan valuma-alueella sijaitsee joitakin pikkujärviä. Pohjoispäähän laskee myös Kurkijärvi, jonka valuma-alueelta löytyvät myös Peuralampi ja Kurkilampi. Hauhan itärantaan tulee Varmajoki Varmalammesta ja Tuomenlammesta. Varmajoen valuma-alue on muihin verrattuna laaja. Hauhaan laskee yksittäisiä järvi, joita ovat itärannalla esimerkiksi Hauhanlampi, ja länsirannalla Haapalampi. Tammijärven länsirantaan Taipaleenlahdessa laskee Lettulammen laskuoja, jonka valuma-alueella ovat myös Kailasjärvi ja Kumuslampi. Tammijärven itärantaan tulee vielä Kärjärven laskuoja.
Tammijoki laskee Luhangassa Päijänteen Tammiselkään. Matkalla Päijänteeseen se virtaa Keskijärven ja Myllyjärven kautta.
Historiaa

Vuosien 1969 ja 1972 peruskartoissa oli hieman enemmän peltoalaa viljelyssä kuin nykyään. Metsitettyä peltoja löytyy Salmelankylästä, Tammijoen ympäritöstä ja Kurkiojan suulta. Silloin ei vielä ollut Tammijärveltä Hauhanpohjaan johtanutt tietä.
Anders Myrvold

| Anders Myrvold> Henkilötiedot |
| --- | --- |
Syntynyt: 12. elokuuta 1975 (ikä 49) Lørenskog, Norja
Kansalaisuus:   Norja
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  81 kg
Seura
Seura:  Frisk Asker
Sarja:  GET-ligaen
Pelaajaura
Pääsarjaura:  1992–2011
Aik. seurat:  Färjestads BK (SEL) Colorado Avalanche Boston Bruins Djurgårdens IF (SEL) AIK IF (SEL) New York Islanders Fribourg-Gottéron (NLA) Adler Mannheim (DEL) Detroit Red Wings ZSC Lions (NLA) Vålerenga Ishockey Stavanger Oilers Stjernen Hockey
NHL-varaus:  127. varaus, 1993 Quebec Nordiques
Anders Myrvold (s. 12. elokuuta 1975 Lørenskog, Norja) on norjalainen jääkiekkoilija. Hän lopetti kiekkouransa vuonna 2011, mutta pelasi yhden pelin kaudella 2017–2018 Vålerengan joukkueessa. Myrvold on pelipaikaltaan puolustaja ja hän laukoo vasemmalta.
Ura

Myrvold edusti NHL:ssä Colorado Avalanchea, Boston Bruinsia, New York Islandersia ja Detroit Red Wingsia. Alun perin Myrvold oli Colorado Avalanchen edeltäjän Quebec Nordiquesin viidennen kierroksen varaus vuodelta 1993. Hän teki debyyttinsä NHL:ssä 6. lokakuuta 1995. Myrvold edusti Norjan A-maajoukkuetta MM-tasolla kahdeksan kertaa.
Myrvold on tunnustanut käyttäneensä pelaajauransa aikana vuosina 2004–2010 runsaasti kokaiinia ja hän sai 30 vuorokauden yhdyskuntapalvelutuomion hänet pidättäneen poliisin puremisesta vuonna 2010. Hän toimii nykyään personal trainerina, asuu Oslossa, on naimisissa ja hänellä on vuonna 2014 syntynyt tytär.
Ann Eli Tafjord

| Ann Eli Tafjord> Henkilötiedot |
| --- | --- |
Syntynyt: 28. heinäkuuta 1976 (ikä 48) Ålesund, Norja
Uran tiedot
Seura:  Valldal IL
Laji:  maastohiihto 
Maailmancup
Kaudet:  2002–2006
Paras sijoitus:  10
Ann Eli Tafjord (s. 28. heinäkuuta 1976 Ålesund, Norja) on norjalainen entinen maastohiihtäjä. Hänen paras sijoituksensa hiihdon maailmancupissa oli Holmenkollenin 30 kilometrin hiihdossa saavutettu kymmenes tila 11. maaliskuuta 2006. Samalla matkalla hän oli Norjan mestaruuskilpailuissa kolmas vuonna 2003.
Arabiemiraattien lippu

Arabiemiirikuntien lippu.
Arabiemiraattien lippu (arab. علم الإمارات العربية المتحدة‎) on otettu käyttöön 2. joulukuuta 1971.
Arabiemiraattien lipussa on panarabialaiset värit; punaista, vihreää, valkoista ja mustaa, jotka symboloivat 
arabikuntia.
Lipun värit kuvaavat seuraavanlaisia asioita:
vihreä: hedelmällisyyttä
valkoinen: puolueettomuutta
musta: öljyvaroja
punainen: emiraattien alkuperäisiä lippuja
Emiraattien liput

Abu Dhabi
Ajman
Dubai
Fujairah
Ras al-Khaimah
Sharjah
Umm al-Qaiwain
Tanskan jääkiekon ykkösdivisioona

| Division 1 |
| --- | --- |
Laji:  Jääkiekko
Maa(t):   Tanska
Perustettu:  1985
Joukkueita:  14
Hallitseva mestari:  Gentofte Stars (nousi Metal Ligaeniin)
Alempi taso:  Division 2
Sivusto:  sportsadmin.dk
Tanskan jääkiekon ykkösdivisioona on Tanskan jääkiekon toiseksi korkein sarjataso. Se perustettiin vuonna 1985.
Suurin osa sarjan joukkueista ovat Metal Ligaenin joukkueiden kakkosseuroja, ja ne pelaavat emoseurojensa kotihalleissa. IK Aarhus, Amager Ishockey, Gladsaxe SF ja Hvidovre Fighters pelaavat sarjaa itsenäisinä joukkueina. Viimeinen sarjanousu ykkösdivisioonasta Metal Ligaeniin tapahtui keväällä 2014 Gentofte Starsin noustessa sinne. Seuran kakkosjoukkue jatkaa kuitenkin toimintaansa ykkösdivisioonassa kaudella 2014–2015.
Joukkueet kaudella 2017–2018

| Joukkue | Kotikaupunki | Kotiareena | Kapasiteetti | Perustettu |
| --- | --- | --- | --- | --- |
| Aalborg Pirates II | Aalborg | Gigantium Isarena | 5,000 | 1967 (emoseura) |
| Amager Ishockey | Kastrup | Kastrup Skøjtehal | 1,405 | 1964 |
| Copenhagen Lions | Kööpenhamina | Ørestad Skøjtehal | 750 | 2014 |
| Esbjerg II | Esbjerg | Esbjerg Skøjtehal | 4,195 | 1964 (emoseura) |
| Frederikshavn White Hawks II | Frederikshavn | Scanel Hockey Arena | 2,800 | 1970 (emoseura) |
| Gentofte Stars II | Gentofte | Gentofte Skøjtehal | 1,160 | 1965 (emoseura) |
| Gladsaxe SF | Gladsaxe | Gladsaxe Skøjtehal | 2,000 | 1962 |
| Herlev II | Herlev | DFDS Seaways Arena | 1,740 | 1968 (emoseura) |
| Herning Blue Fox II | Herning | KVIK Hockey Arena | 4,105 | 1947 (emoseura) |
| Jutland Vikings | Aarhus | Århus Skøjtehal | 2,370 | 1991 |
| Odense Bulldogs II | Odense | Bryggeriet Vestfyen Arena | 3,280 | 1978 (emoseura) |
| Rungsted IK | Hørsholm | Saxo Bank Arena | 2,260 | 1941 (emoseura) |
| Rødovre SIK | Rødovre | Rødovre Skøjte Arena | 2,600 | 1961 (emoseura) |
| Vojens IK | Vojens | Vojens Skøjtehal | 2,300 | 1963 (emoseura) |
Suomalaiset

Kaudella 2015–2016 sarjassa pelaa suomalaisista ainoastaan Frederikshavn IK:n Victor Sund. IK Aarhusin Rami Jokinen onnistui voittamaan kaudella 2006–2007 runkosarjan pistepörssin tehoilla 20+21=41. Sarjan kaikkien aikojen tunnetuin suomalaisnimi lienee kuitenkin naisten maajoukkuepelaaja Michelle Karvinen (myös Tanskan kansalaisuus), joka on pelannut kolmena kautena Rødovre Mighty Bullsissa. 1. maaliskuuta 2010 hänestä oli lähellä tulla kaikkien aikojen ensimmäinen miesten pääsarjassa kiekkoillut nainen, kun Karvinen merkittiin Rødovren pääsarjajoukkueen kokoonpanoon. Hänen debyyttinsä kuitenkin peruuntui, koska Karvinen ei NCAA:n sääntöjen mukaan olisi voinut enää pelata yliopistojoukkueessa, jos hän olisi pelannut ammattilaissarjassa.
Jos lyhyitä lainavisiittejä Tanskan pääsarjasta ei lasketa, niin suomalaisista joukkueidensa vakiokokoonpanossa sarjassa on pelannut myös Antti Aaltonen, Lassi Aarnio, Markku Erkheikki, Pyry Lahti, Ville Piltti, Matias Posio, Seppo Santala, Jussi Sipponen ja Ole Välipirtti.
Andrei Nelidov

Andrei Nelidov
Andrei Nelidov (Андре́й Вита́льевич Нели́дов) (s. 12. kesäkuuta 1957 Leningrad) on Karjalan tasavallan entinen päämies. Hän aloitti virassaan kesäkuussa 2010 Sergei Katanandovin seuraajana, mutta erosi toukokuussa 2012.
Hän on Yhtenäinen Venäjä -puolueen jäsen. Hän on ollut Karjalan nimitettynä edustajana Venäjän parlamentin ylähuoneessa 2006-2010.  Aikaisemmin hän toimi Petroskoissa laivanvarustamon johtajana 2000-2002. Hän on toiminut Pietarissa liike-elämässä ja Leningradin alueen hallinnossa.
Aiheesta muualla

Andrei Nelidovin lyhyt elämäkerta Karjalan tasavallan palvelimella
Arabiemiraattien vaakuna

Arabiemiraattien vaakuna
Arabiemiraattien vaakuna (arab. شعار الإمارات العربية المتحد‎) on Arabiemiraattien tunnus lipun ohella ja sen nykyinen versio on otettu käyttöön vuonna 2008. Vaakunassa on kultainen haukka, Qurayš-heimon tunnus. Muhammad kuului tähän heimoon. Haukan rinnassa on kiekon sisällä maan lippu, jonka ympärillä on seitsemän sen jäsenemiraatteja kuvaavaa tähteä. Haukan kynsissä on Arabiemiirikuntien nimeä kantava nauha.
Vaakuna otettiin alkujaan käyttöön vuonna 1973. Alkuperäisessä versiossa lipun tilalla oli perinteinen arabialainen purjelaiva (dhow).
Aiemmat versiot

1973–2008
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
Ann Dowd

| Ann Dowd |
| --- | --- |
 Dowd Peabody-palkintogaalassa vuonna 2012.
Henkilötiedot
Koko nimi:  Ann Dowd
Syntynyt: 30. tammikuuta 1956 (ikä 68) Holyoke, Massachusetts, Yhdysvallat
Ammatti:  näyttelijä
Näyttelijä
Aktiivisena:  1985–
Aiheesta muualla
IMDb 
Elonet
Ann Dowd (s. 30. tammikuuta 1956 Holyoke, Massachusetts[lähde? ]) on yhdysvaltalainen näyttelijä.
Hän on näytellyt 1990-luvun alusta alkaen muun muassa elokuvissa Lorenzon öljy (1992), Philadelphia (1993), Mantsurian kandidaatti (2004) sekä Hereditary - pahan perintö (2018). Television puolella hänet tunnetaan erityisesti sarjoista The Leftovers sekä The Handmaid's Tale - Orjattaresi, josta hänet palkittiin Primetime Emmy -palkinnolla parhaasta naissivuosasta draamasarjassa vuonna 2017.